**សម្ភាសរបស់ឈ្មោះ** លន់ ចិន្តា

ក៖ អ្នកសម្ភាសឈ្មោះ : ហេង សុជីវី ​​ ​ ​ ខ៖ អ្នកត្រូវបានគេសម្ភាសឈ្មោះ លន់ ចិន្តា

ប្រវត្តិរូបសង្ខេបរបស់ លន់ ចិន្តា

ឈ្មោះលន់ ចិន្តា ជាកូនបងគេនៅក្នុងគ្រួសារ ហើយគាត់មិនសូវបានរៀនសូត្របានជ្រៅជ្រះខ្ពស់នោះទេ បានត្រឹមប្រឡងបាក់ឌុបធ្លាក់គាត់ក៏បាននៅជួយលក់ម្តាយរកស៊ីមុខរបរប្រចាំថ្ងៃដើម្បីចិញ្ចឹមជីវិតនិងគ្រួសារ អ៊ីថាកាលនោះអ៊ីរៀនមិនសូវជាចេះដោយសារអត់មានបានទៅរៀនគួហើយក៏អត់មានបានរៀនបន្ថែមដែរព្រោះនៅជួយការងារម្តាយ ដោយសារឪពុកស្លាប់នៅជំនាន់ប៉ុលពត ដែលប៉ុលពតយកគាត់ទៅវ៉ៃចោល ដោយសារតែការតស៊ូរបស់ម្តាយគាត់ធ្វើអោយគាត់បានទិញផ្ទះនៅក្នុងឆ្នាំ៩៧ បាននៅក្នុងទីក្រុងភ្នំពេញ តែដោយសារមុខរបររបស់ម្តាយគាត់ក្រោយមកជួនក្រណាត់មកលក់ឆ្លងកាត់ភ្នំពេញត្រូវបានគយចាប់ហើយខាតទើប ម្តាយគាត់លក់បន្លែរហូតបានគាត់ធ្លាក់ខ្លួនឈឺ ហើយគ្រួសាររកស៊ីដើម្បីមើលជំងឺរបស់គាត់ទាំងអស់ ។ អ៊ីមកដល់សព្វថ្ងៃប្រកបមុខរបរលក់ដូរដើម្បីចិញ្ចឹមជីវិតផងដែរ!ព្រោះគាត់ថាអត់ដឹងទៅធ្វើការណាគេយកដោយគាត់អត់ចេះភាសានិងរៀនបានតិចទៀត។

ក៖ ចាសជាដំបូងជម្រាបសួរអ៊ំ!

ខ៖ ចាស

ក៖ ចាសអ៊ំថ្ងៃនេះខ្ញុំមានឪកាសមកសម្ភាសអ៊ំហើយថ្ងៃសម្ភាសគឺជាថ្ងៃទី២៤ ខែ៩ ឆ្នាំ២០២០ ហើយខ្ញុំអ្នកសម្ភាសមានឈ្មោះថាហេងសុជីវីហើយខ្ញុំបានធ្វើការពីខាងគម្រោងBYUនៅខាងសហរដ្ឋអាមេរិកដែលគេបានចង់ជួយចង់ក្រង់ពង្សប្រវិត្តខ្មែរពីបទពិសោធន៏ជីវិតផ្ទាល់របស់គាត់ដែលបានធ្លាប់ឆ្លងកាត់ពីមុនមកដល់ពេលឥឡូវហ្នឹងតើគាត់បានឆ្លងកាត់ជីវិតអ្វីខ្លះដែលជាជីវិតពិតៗតែម្តងណាអ៊ំ

ខ៖ ចាស

ក៖ ចឹងជាដំបូងនៃការសម្ភាសអ៊ំអនុញ្ញាតអោយខ្ញុំសម្ភាសតើហេស?

ខ៖ ចាស

ក៖ ចាសអ៊ំចឹងដំបូងនៃការសម្ភាសតើអ៊ំឈ្មោះអ្វីដែរ?

ខ៖ ឈ្មោះ លន់ ចិន្តា

ក៖ ចាសអ៊ំហើយចឹងតើឈ្មោះហ្នឹងត្រូវជាមួយនឹងអត្តសញ្ញាណប័ណ្ណនិងនាមត្រកូលរបស់អ៊ំដែរឬទេ?

ខ៖ ត្រូវជាមួយនឹងអត្តសញ្ញាណប័ណ្ណទាំងអស់!

ក៖ ចាស!ហើយចុះតើអ៊ំមានឈ្មោះហៅក្រៅផ្សេងពីហ្នឹងដែរអត់?

ខ៖ អត់មានទេ!

ក៖ ចុះឈ្មោះហ្នឹងផងដែរតើអ្នកណាជាអ្នកដាក់អោយអ៊ំដែរ?

ខ៖ ឪពុកម្តាយ

ក៖ តើគាត់មានប្រាប់ថាមានអត្តន័យយ៉ាងម៉េចសម្រាប់ជីវិតរបស់អ៊ំ?

ខ៖ ចាស?

ក៖ អត្តន័យណាតើគាត់បានប្រាប់ថាគាត់ដាក់ឈ្មោះហ្នឹងអោយអ៊ំដោយសារតែគាត់យល់សពឬក៏គាត់ស្រលាញ់អីបានជាគាត់ដាក់ឈ្មោះហ្នឹងអោយ?

ខ៖ គាត់ស្រលាញ់ ! បើសិនជាប៉ារបស់ខ្ញុំគាត់ស្រលាញ់ភ្លេងខាងថតអីចឹងណាហ្នឹងហើយ

ក៖ចាសអ៊ំចាស

ខ៖ ហើយម្តាយរបស់ខ្ញុំជាអ្នកលក់បន្លែ ជាអាជីវក

ក៖ ចុះតើគាត់នៅស្រុកណាដែរអ៊ំ?

ខ៖ ប៉ានៅបន្ទាយដែក ហើយម្តាយនៅព្រៃវែង

ក៖ចាស

ខ៖ តែអឺពេលបច្ចុប្បន្នគាត់នៅសង្កាត់លេខ៣ រាជធានីភ្នំពេញ ហើយគាត់បានស្លាប់អស់ហើយ

ក៖ ចុះតើគាត់មានឈ្មោះអ្វីដែរឪពុកម្តាយអ៊ំ?

ខ៖ គាត់ឈ្មោះមៀក គឹមអាន ហើយម្តាយឈ្មោះហៀកកូ

ក៖ តើពេលគាត់នៅរស់តើគាត់មានដែលបានធ្វើរឿងអ្វីដែលធ្វើអោយអ៊ំចង់ចាំជាងគេដែរអ៊ំ?

ខ៖ ចាស?

ក៖ ដូចជាកាលគាត់នៅរស់មានជីវិតតើគាត់ដែលធ្វើអ្វីអោយអ៊ំនឹកឃើញដល់ពួកគាត់តែម្តង?តើមាននឹកឃើញដំបូន្មាន ហើយនិងសកម្មភាពរបស់គាត់ដែលបានធ្វើអោយអ៊ំនឹកស្រណោះគាត់ណា?

ខ៖ ស្រណោះគាត់ហេស?

ក៖ ចាស

ខ៖ គាត់ប្រដៅកូនអោយល្អ អោយខំរកស៊ី និងជួយមើលបងប្អូនចឹងទៅណា គាត់បានប្រាប់បងប្អូនខ្ញុំថា អឺ! ពេលប្អូនខ្ញុំគាត់ធ្វើការប៉ុលលីស គាត់បានប្រាប់ថាអឺ រកស៊ីមានបានកុំអោយភ្លេចខ្ញុំ ព្រោះអីខ្ញុំជាកូនបងចឹងហើយលំបាកជាងគេចឹងណា ដល់ចឹងនឹឃើញកន្លែងហ្នឹងអ៊ួដើមករហើយនិយាយមិនចេញនោះទេ ដល់ចឹងហើយសូមអោយបងប្អូនខ្ញុំហ្នឹងមើលខ្ញុំផង

ក៖ ចាស!ខ្ញុំអាចយល់អារម្មណ៏ហ្នឹងចឹងណាអ៊ំ! អឺធម្មតាជីវិតម្នាក់ៗពេលគាត់នៅរស់គាត់តែងតែបន្សល់អនុស្សាវរីយ៏ចង់ចាំគាត់ចឹងណាអ៊ំ តើគាត់ទាំង២នាក់ជាមនុស្សកាចស្លូតឬក៏យ៉ាងម៉េចដែរ?

ខ៖ គាត់ស្លូត តែម៉ាក់រាងឆេវឆាវបន្តិច ព្រោះអីគាត់បានចិញ្ចឹមកូនតែម្នាក់ឯងចឹងណា

ក៖ ចាស

ខ៖ ដល់ចឹងគាត់ឈឺស្លាប់នុងគឺថាគាត់បានស្លាប់អស់១ចំហៀងខ្លួន!

ក៖ ហឹម

ខ៖ គាត់ទើបតែស្លាប់ដែរនោះទេ នៅថ្ងៃឆ្នាំ២០១៦ ខែមិនា គាត់ស្លាប់ ហើយដល់ពេលប៉ាគាត់ស្លាប់នៅជំនាន់ប៉ុលពត គឺអាពតយកទៅវ៉ៃចោល! អាពតយកទៅវ៉ៃចោលនៅក្នុងឆ្នាំថ្ងៃទី១ទី២អីហ្នឹងអាពតយកទៅវ៉ៃចោលចាស! ប៉ាខ្ញុំគាត់ជាជាងវិទ្យុ ជាងម៉ូតូ

ក៖ អូពូកែណាអ៊ំ!

ខ៖ ចាស

ក៖ ចឹងគាត់ជាអ្នករកចិញ្ចឹមគ្រួសារ?

ខ៖ គាត់កាលពីមុនគាត់ជាអ្នកជំហ៊ុច នៅកន្លែងផ្សារបន្លែយើងនេះហើយម្តាយជាអ្នកលក់បន្លែនៅផ្សារកណ្តាល!!

ក៖ ហឹមចឹង

ខ៖ ចាសបានរកទាំងអស់គ្នា

ក៖ ចឹងតើបងប្អូនអ៊ំមានប៉ុន្នាននាក់?

ខ៖ មាន៥នាក់តែបានស្លាប់នៅប៉ុលពត១តែថារាល់ថ្ងៃមានប្រុស១នាក់ស្រីមាន២

ក៖ ចាសហើយចឹងតើបងប្អូន៤នាក់ទៀតមានឈ្មោះអ្វីដែរអ៊ំ?

ខ៖ ឈ្មោះទី១ឈ្មោះដាក់ឈ្មោះទី១គឺដាក់ឈ្មោះម្តាយខាង ព្រំដែនទី២ខ្ញុំគឺលន់ចន្តា ទី៣លន់វាសនា ទី៤លន់រតនា ទី៥ លន់រដ្ឋា

ក៖ ចាសតើស្រីប៉ុន្នាននាក់ហើយប្រុសប៉ុន្នាននាក់ដែរបងប្អូនអ៊ំណាតើមានស្រីប៉ុន្នាននាក់ហើយប្រុសប៉ុន្នាន?

ខ៖ ស្រីមាន៣ហើយប្រុសមាន២

ក៖ ចាសចឹងសម្រាប់បងប្អូនរបស់អ៊ំទាំងអស់កាលពីនៅតូចៗតើមានអនុស្សោវរីយ៏ជាមួយនឹងគ្នាដែរអ៊ំ?

ខ៖ បងប្អូនហេស?

ក៖ ចាស!

ខ៖ មានអឺ អោយខំរៀនសូត្រចឹង​ហើយអោយខំប្រឹងរៀនប្រឹងអីអោយចឹងទៅណា

ក៖ ចាសត្រូវហើយអ៊ំចឹងមានន័យថាកាលពីនៅតូចៗហ្នឹងស្រលាញ់គ្នា ហើយទៅជួយការងារផ្ទះអីធម្មតាចឹងទៅអ៊ំ! ចឹងសម័យនុងផ្ទះអ៊ំមានសភាពបែបណាដែរអ៊ំ?

ខ៖ ផ្ទះអ៊ំកាលសម័យនោះអ៊ំសុំផ្ទះគេនៅនោះទេ! ជារោងឡានគេចឹងយើងបាំងជញ្ជាំងយកនៅចឹងទៅ ដំបូងប្រក់ស៊ីម៉ងចឹងទៅណា

ក៖ ចាស

ខ៖ ជាដំបូងជំហានដំបូងបំផុតយើងបានប្រក់ធាងដូងបាន១ក្រាល ចឹងបាន២ម៉េត្រ ហើយបាននាំកូនទៅណា

ក៖ ចា

ខ៖ កំសត់ណាស់អត់មានឪពុក ពេលឆ្នាំ៧៩មកអត់មានឪពុកនោះទេ​គាត់ស្លាប់បាត់ហើយ

ក៖ ចាសអ៊ំ

ខ៖ ចឹងនៅតែម្តាយ

ក៖ ហើយគាត់ខំប្រឹងតស៊ូដោយសារតែអ៊ំណា

ខ៖ ចាស

ក៖ ចាសចឹងអឺសម្រាប់បងប្អូនកាលនៅពីកុមាររភាពអ៊ំនិងប្អូនរបស់អ៊ំបានរៀនសូត្រដល់កំរិតណាដែរ?

ខ៖​ខ្ញុំកាលពីពេលនៅពីកុមារភាពបានត្រឹមថ្នាក់ទី១២ហើយប្អូនប្រុសរបស់ខ្ញុំគេបានរៀនដល់មហាវិទ្យាល័យដែរ ដល់ពេលចប់នៅមហាវិទ្យាល័យម្តាយខ្ញុំឈឺហើយស្លាប់តែម្តង!! អត់បានរៀននោះទេ

ក៖ ចាសអ៊ំចឹងខ្ញុំសោកស្តាយអ៊ំដែរចឹងណា តើការរៀននៅពេលនុងអ៊ំមានបានរៀនពូកែដែរឬទេអ៊ំ?

ខ៖ អ៊ំរៀនខ្សោយ អ៊ំរៀនខ្សោយគណិតនិងខ្មែរ ចឹងហើយភាសាអត់មានចេះបើសិនជាភាសាខ្ញុំចេះនោះខ្ញុំមិនបានមកធ្វើការងារនេះនោះទេ ប្រហែលជាខ្ញុំបានចូលធ្វើការហើយ តែថាខ្ញុំអត់មានបានចេះភាសាអង់គ្លេសនិងបារាំងណា ចឹងអត់មានបានធ្វើការនោះទេ តែថាពួកម៉ាក់ខ្ញុំរាល់តែថ្ងៃគាត់បានចូលធ្វើការនៅក្រសួងពត័មាន ។

ក៖ តើចឹងពួកម៉ាក់អីចឹងតើមកដល់ពេលសព្វថ្ងៃនេះតើគាត់បាននៅតែរាប់អានគ្នាមានការទំនាក់ទំនងជាធម្មតាណាអ៊ំ?

ខ៖ តែថាមកដល់ពេលឥឡូវនេះដូចជាដាច់ហើយ ព្រោះអីយើងមករស់នៅនេះចឹង ចឹងហើយជួនកាលគេក៏រវល់ហើយយើងនេះក៏រវល់ ចឹងដែរ

ក៖ ចុះបណ្តាញទំនាក់ទំនងជាលេខទូរស័ព្ទគឺថាបានបាត់អស់ទៅហើយយើងនេះមានលេខចាស់បានតេអត់មានបានចូលចឹងណា ហើយយើងអត់មានបានទំនាក់ទំនងគេនោះទេ អ្នកខ្លះគេក៏ទៅស្រុកក្រៅហើយក៏បែកទំនាក់ទំនងគេចឹងទៅ ។

ក៖ ហឹមអ៊ំអើយចឹងបានថាពេលវេលាដើរលឿនណាអ៊ំ

ខ៖ ចាស!

ក៖ ចឹងតែម៉ាព្រឺតៗភ្នែកនោះទេបែកគ្នាអស់រលីង ហាៗ ហើយ

ខ៖ រៀនតាំងពីបឋមរហូតមកដល់ពេលមហាវិទ្យាល័យបានបែកគ្នាអស់រលីង

ក៖ចាសហើយចឹងកាលពីពេលនៅរៀនហ្នឹង តើនៅរៀនជាមួយនឹងមិត្តភក្តិរបស់អ៊ំដែរ?

ខ៖ មានដែលតែថាវាបានភ្លេចបាត់អស់ទៅហើយ

ក៖ ហឹស!! ចឹងច្រើនពេកហេសអ៊ំ

ខ៖ ចា

ក៖ ចុះមិត្តភក្តិជិតដិតបំផុតដែលអ៊ំចាំមកដល់ពេលឥឡូវនេះតើមានឈ្មោះអ្វីដែលអ៊ំ?

ខ៖ អូ! មិនចាំនោះទេ មាន១នោះឈ្មោះ សែមវុទ្ធី ផ្ទះគាត់នៅផ្សារកណ្តាល ហើយគេមានការងារល្អធ្វើដល់ចឹងគេអត់មានអីនោះទេ ចឹងគេបានជោគជ័យនោះហើយនៅតែខ្ញុំ។

ក៖ ចុះម៉េចបាននៅពេលនុងអ៊ំបានរាប់អានគ្នាហើយនៅពេលនុងតើអ៊ំមានអនុស្សោវរីយ៏អ្វីមកដល់ពេលឥឡូវហ្នឹងម៉េចបានបែកគ្នាហើយយ៉ាងម៉េចបានមិនបានទាក់ទងគ្នាមកដល់ពេលឥឡូវនេះទៀតឬក៏យ៉ាងម៉េចដែរអ៊ំ?

ខ៖ គេមានប្តីមានប្រពន្ធអស់ចឹងទៅក៏យើងនៅឯនេះចឹងថាចេះបានតែជួបជុំគ្នាចឹងទៅ​ហើយបានដើរទៅញ៉ាំនេះញ៉ាំនោះជាមួយនឹងគ្នាចឹងទៅ

ក៖ ចឹងហឹម

ខ៖ ទៅផ្ទះលោកគ្រូអ្នកគ្រូចឹងទៅ ដល់ពេលចឹងទៅ ខ្ញុំបានបែកគ្នាអស់ទៅ

ក៖ ចាសអ៊ំចឹងមានន័យថាគឺដាច់ទំនាក់ទំនងដែរ! ចឹងតើអ៊ំមានស្តាយដែរឬទេអ៊ំចង់ទំនាក់ទំនងជាមួយនឹងពួកគាត់វិញដែរឬទេ?

ខ៖ ចង់ដែរតើ តែថាយើងវាអត់មានពេលវេលាទៅជួបគេចឹងណា យើងរកស៊ីចេស ដូចដឹងស្រាប់ហើយរវល់រហូត ចឹងព្រឹកចេញប្រលប់ចូល បើសិនជាគេជាអ្នកធ្វើការគេមានពេលទំនេរសៅរ៏អាទិត្យអីគេមានពេលទំនេរជួបជុំគ្នាបាន ចំពោះយើងអ្នកលក់ដូរជាអ្នកអាជីវករនោះគឺណូអត់មានពេលឈ្លោះគ្នានោះទេ!

ក៖ ចាសអ៊ំហ្នឹងហើយចឹងអ៊ំការងារនេះអ៊ំធ្វើហ្នឹង សៅរ៏អាទិត្យអីគឺអត់មាននោះទេ គឺល្អ?

ខ៖ គឺល្អ

ក៖ ចាសដើម្បីរកចំណូលណ៎អ៊ំ?

ខ៖ ចាស

ក៖ ចាស

ខ៖ ហើយដល់ពេលរាល់តែថ្ងៃហ្នឹងកំពង់តែខ្វះខាតជីវៈភាពយើងជំពាក់ធានាគារ យើងយកលុយគេមកមើលម្តាយឈឺនៅផ្ទះ អស់រលីងហើយរាល់តែថ្ងៃហ្នឹងចឹងអត់មានអីនោះទេ មានតែប្រលឹងហ្នឹង

ក៖ ហឹមចាស

ខ៖​ខំប្រឹងហ្នឹងហើយ

ក៖ ចាសអ៊ំចឹងរាល់តែថ្ងៃហ្នឹង អ៊ំមានបានជំពាក់ធានាគារឬយ៉ាងម៉េចដែរ?

ខ៖ នៅគឺថាបានសង់មិនទាន់អស់នោះទេ!នៅប៉ុន្នានឆ្នាំហើយទើបតែបាន២ឆ្នាំនោះទេ! ជំពាក់ខាងABA

ក៖ ចឹងបានជាអ៊ំខំប្រឹងរកស៊ីដោយខ្លួនឯងអ៊ំ ចឹងមុខរបរនេះអ៊ំបានចាប់រកប៉ុន្នានឆ្នាំដែរហើយ?

ខ៖ ចាប់ពី២០១៧ទៅ នៅថ្ងៃស្លាប់ទៅ! មុនដំបូងលក់នំបញ្ជុកនៅទួលទំពន់នោះទេ ដល់ពេលលក់មិនសូវដាច់គេមិនសូវបានដំណើរការហើយភ្ញៀវវាមិនសូវមកចឹងគេបានដូរកន្លែងមន្ទីការ ដូរផ្ទះជួលចឹងទៅយើងក៏មករត់មកនេះចឹងមក ហើយនេះយើងរត់មកអត់មានអស់លុយថ្លៃកន្លែងនោះទេ។

ក៖ ចាស

ខ៖ យើងបានអស់តែប្រស៊ីអីបន្តិចបន្តួចចឹងទៅណា!

ក៖ ចាស

ខ៖ ហឹម

ក៖ ចឹងប្រស៊ីអ៊ំចំណាយអស់ប៉ុន្នានដែរថ្លៃប្រស៊ី?

ខ៖ យើងបានបង់ថ្ងៃតើអូន នៅ១ថ្ងៃ៥០០ ចឹងប្រស៊ីនិងអានាម័យអស់១០០០

ក៖ ចាសអ៊ំចាស!ចឹងអឺសម្រាប់លក់អីហ្នឹងតើមើលទៅអាចនឹងចញ្ចឹមជីវៈភាពរបស់ខ្លួនឯងសល់បាន?

ខ៖ យើងអត់បានសល់នោះទេ គ្រាន់តែថាយើងអាចដោះស្រាយនៅក្នុង១ខែបានសល់បាន តែថាយើងអត់មានសល់នោះទេអូន រាល់តែថ្ងៃបើសិនជាឈឺនោះចឹងយើងគ្មានលុយមើលខ្លួននោះទេ បើសិនជាលុយយើងបានបង់អោយគេអស់ៗហើយប្អូនរបស់ខ្ញុំប្រាក់ខែនោះក៏មានវា៤ទៅ៥០០ដែរហើយ វាសន្តិសុខទៀត ហើយបើសិនជាខ្ញុំនេះលក់ទៀត! ចឹង! មានការងារធ្វើ គេជោគជ័យអស់ទៅហើយមិត្តភក្តិរៀននៅក្នុងថ្នាក់ជាមួយនឹងគ្នានៅតែខ្ញុំ នេះអត់នោះទេ!! ។

ក៖ ហើយអ៊ីរាល់ថ្ងៃដូចជាធ្វើការមុខរបរនេះដូចជាពេញចិត្តខ្លួនឯងឬចង់?

ខ៖ ពេញចិត្តដោយខ្លួនឯងចាស!

ក៖ ចឹងតើមុនដំបូងតើមានអ្នកណាគេដែរជួលជំរុញអោយធ្វើការងារហ្នឹងឬក៏យ៉ាងម៉េចដែរអ៊ី?

ខ៖ ប្អូនស្រី!

ក៖ ប្អូនស្រី

ខ៖ ចាស !

ក៖​​ចាស

ខ៖ គាត់រាល់ថ្ងៃមកលក់នៅឯហ្នឹងតែថានៅថ្ងៃនេះឈឺចឹងហើយគាត់អត់មានបានមកលក់! ចឹងបានលក់ត្រឹមបាយឆាអីចឹង

ក៖ ចាសចឹងដោយសារតែគាត់មានបទពិសោធន៏ពិសេសហើយ ចឹងមកចា

ខ៖ ខ្ញុំកាលពីមុននៅទួលទំពន់លក់នៅនេះមុនហ្នឹងណា

ក៖ ចឹងការងារមុខរបរហ្នឹងបើសិនជាគិតមកដល់ពេលឥឡូវនេះហ្នឹងបានប៉ុន្នានឆ្នាំដែរហើយ?

ខ៖ ២០១៧ ខែ៣

ក៖ ចឹង៣ឆ្នាំជាងហើយណ៎

ខ៖ កាលពីពេលខ្ញុំមកនេះការពីឆ្នាំ២០១៧!ខែ៣

ក៖ ចាសមើលទៅអ៊ីចង់ប្រកបមុខរបរថ្មីដែរឬទេ?

ខ៖ អត់ទេ និយាយទៅស្រលាញ់ការងារហ្នឹងហើយ!

ក៖ ចាសចឹង!

ខ៖ ចឹង

ក៖ ចឹងរកចំណូលក៏បានហើយវាបានស្រួលសមរម្យហើយចឹងអ៊ីក៏ចង់បន្តចឹងណ៎

ខ៖ ចាស

ក៖ ហើយចុះតើមានចង់បើកហាង បើកទូបអី?

ខ៖ ចង់បើកទូបអីដែរ តែថាយើងវាអត់មានលទ្ធភាពហើយចឹងខ្លាចតែថាបើសិនជាបើចឹងទៅខ្លាច វាអត់មានដំណើរការហើយចឹងណាមួយលក្ខខណ្ឌដែរថាយើងបានជួបគេនោះគឺថាយើងអត់ចង់ ចំណាយដើមទុនជួលគេផងហើយទឹកភ្លើងផង ចឹងមានថ្លៃបុគ្គលិកផងចឹងយើងនេះរត់មិនរួចនោះទេ ហើយណាមួយខ្លាចថាបើសិនជាដើរចឹងទៅ ខ្លាចធ្វើមិនកើត ណាមួយយើងវាអត់មានដើមទុក្ខចឹងយើងមានតែខ្លួនហើយយើងនេះវាអត់មានទុក្ខ។

ក៖ តែបើសិនជាស្នាដៃរបស់អ៊ីធ្វើបានប្រហែលជា៣ឆ្នាំហ្នឹងគឺមានអតិថិជន គាត់មកទិញគាត់ថាឆ្ងាញ់អីចឹង

ខ៖ ចាស

ក៖ យល់!ចឹងអ៊ីរាល់ថ្ងៃហ្នឹងអ៊ីគិតថា តើមានបំណងប្រាថ្នាអ្វីសម្រាប់ខ្លួនឯងទៀត និងគ្រួសារ ទាំងអាជីវកម្ម ហើយនិងអាមានជាអាជីពអ្វីផ្សេងៗទៀតតើមានដែរឬទេ មានប្រថ្នាអ្វីនៅថ្ងៃអនាគត?

ខ៖ ប្រាថ្នាចង់ នៅថ្ងៃអនាគត់ធ្វើយ៉ាងម៉េច រកស៊ីអោយដោះបំណុលគេអោយរួច សល់នៅបន្តិចបន្តួចអីទុកសម្រាប់ចាស់ដោយខ្លួនឯងហើយនិងបានសម្រាប់ទុកធ្វើបុណ្យទានអីចឹងណា

ក៖ ចឹងហ៎

ខ៖ ចឹងអត់មានចង់បានអ្វីទៀតនោះទេហេស

ក៖ ចាស! ចុះអ៊ីតើមានក្តីស្រមៃថា តើនៅពីតូចមកដល់ពេលឥឡូវនេះតើនៅពេលធំឡើងមានចង់ធ្វើអ្វីដែរអត់?ក្តីស្រមៃណា?

ខ៖ ក្តីស្រមៃចង់តែជួយម្តាយ ព្រោះអីបានឃើញម្តាយដឹងក្តីមកគឺថាបានដឹងតែឃើញម្តាយលំបាក ហើយបានឃើញម្តាយលក់នៅកញ្ជែងចឹងបានឃើញម្តាយដោះខោអាវអត់មានទាន់នោះទេ ដូរខោអាវប៉ឹបៗមកជួយគាត់កដ្ដៀតក្រូចឆ្មារអីដើរលក់ហើយម្តាយខ្ញុំហ៎ ជួយម្តាយ!

ក៖ ចាសអ៊ីចឹងអឺ អ៊ីជាកូនល្អហាៗ!! ចឹងស្រលាញ់ឪពុកម្តាយ!

ខ៖ ចឹងគឺថាចូលចិត្តដើរលេងអត់មានចូលចិត្ត

ក៖ ចាស! ចឹងតើពេលនុងតើមានរៀនអត់ឬអត់មានចង់រៀន?

ខ៖ ពេលនុងគឺថាបានចង់រៀនដែរ តែថារៀនខ្សោយចឹងនៅថ្នាក់តូចៗយើងអត់មានចេះ ដល់ពេលរៀនបានឡើងអឺ ម៉ាមធ្យមចឹងទៅ ហើយត្រឹមថ្នាក់ទី៧ទី៨និងទី៩ចឹងទៅ ទី១០និងទី១១និងទី១២ចឹងហើយដល់ពេលទី១១ចឹងយើងបានខ្សោយគណិត និយាយរួមចឹងទៅ យើងខ្សោយគណិត ត្រឹមថ្នាក់រៀនរហូត

ក៖ ចាស

ខ៖ រហូតបានលំនាំៗគេប្រាប់ចេះតែធ្វើតាមគេប្រាប់អីបានបន្តិចៗចឹងទៅ។

ក៖ តើមានមុខវិទ្យាអ្វីដែលអ៊ីគិតថាទៅរួចហើយពូកែតើមានអ្វីគេដែរអ៊ីសាករៀបរាប់មើលដូចជាអក្សរសាស្រ្តខ្មែរគីមី!

ខ៖ អក្សរសាស្ត្រខ្មែរហ្នឹងហើយដែលខ្សោយដែរ!

ក៖ ចឹងមានខ្មែរគីមីនិងគណិត

ខ៖ ចាសខ្សោយគីមី គណិតហ្នឹងគឺថាខ្សោយគណិតគឺថាបានទូទៅទាំងអស់

ក៖ ហ្នឹងហើយសុតតែមុខវិទ្យាសំខាន់ៗ

ខ៖ ចាសហ្នឹងហើយ!

ក៖ ចាសហ្នឹងហើយ

ខ៖ ចឹងបានថាមុខវិទ្យាសំខាន់ៗយើងខ្សោយហើយបើសិនជាបានចេះ២មុខហ្នឹងវាដើរលូនទៅមុខហើយ តែថា២មុខហ្នឹងយើងចាប់វាអត់បានចាស!

ក៖ តើចឹងភាសាខ្មែរអីអាចប្រើការបានសរសេរអក្សរអាន?

ខ៖ អាចនិយាយបានហ្នឹងហើយមានតែងក្តីយើងវាខ្សោយដែរ យើងបានតែ៥កន្លះ តែថា៤អីនោះទេ អត់មានដែលបានថា៦០អីហ្នឹងគេនោះទេ ! បើសិនជាគេជាមិត្តភក្តិរបស់ខ្ញុំដែលបាននិយាយហ្នឹងគឺថាចាប់ពី៧ទៅ៨ទៅអត់មានដែលថាបាន៦នោះទេដូចជាយើងនោះទេ។

ក៖ ចា

ខ៖ ចឹងបានតាំងពីតូចរហូតបានមកដល់ធំចឹងយើងក៏ខ្សោយតែងសេចក្តី និយាយរួមចឹងទៅគឺថាខ្សោយតែងសេចក្តីហ្នឹង ខ្សោយខ្មែរហ្នឹង ចឹងហើយតែថាទី៤និងទី៥យើងអាចធ្វើបាបពេលយើងឡើងទៅខាងលើចឹងទៅ យើងអត់មានសូវបានរៀនដិតដល់ដូចជាគេហ៎ គេបានរៀនគួរបានច្រើនណាស់ដល់ចឹងទៅ យើងអត់មានសូវបានរៀននោះទេ

ក៖ ចាសៗ

ខ៖ ចឹងបានថាពេលនោះគេបានរៀនគួរអីចឹងតែយើងយកពេលគេរៀនគួរនុងទៅជួយលក់ម្តាយ ខ្ញុំបានជួយម្តាយខ្ញុំ

ក៖ ចាស!

ខ៖ ចាសរៀនអត់មានសូវបានច្រើន

ក៖ ចាសហើយចឹងតើសាលាតើមានបានឆ្ងាយដែរឬទេ?

ខ៖ បើសិនជាសាលាបានឆ្ងាយដែរហ្នឹងពីច្បារអំពៅមកក្រោយវាំងហ្នឹងកាលនុងសាលាគេបើកនៅក្រោយរាំងហ្នឹងណា!

ក៖ ចាស

ខ៖ តែថាមកដល់ពេលឥឡូវនេះគឺថាលែងមានហើយ!

ក៖ ចឹងអ៊ីអ្នកនៅឯភ្នំពេញតែម្តងហេស?ចឹងស្រុកកំណើតអ៊ីកើតនៅភ្នំពេញ?

ខ៖ កើតនៅសង្កាត់លេខ៣ក្រុងភ្នំពេញ!

ក៖ ផ្សារលេខ៣?

ខ៖ សង្កាត់លេខ៣

ក៖ សង្កាត់លេខ៣ក្រុងភ្នំពេញហ្នឹងហើយអ៊ី ចឹងកាលនុងអ៊ីម្តាយគាត់មកជួលផ្ទះអោយគេឬក៏យ៉ាងម៉េចដែរនៅកាលនុង? បានជាមកនៅឯភ្នំពេញ?

ខ៖ កាលនុងបានសូមគេនៅតើអូន!

ក៖ ចឹង

ខ៖ បើសិនជាទិញផ្ទះនៅក៏វាមិនបានទិញផ្ទះនៅខាងក្រោមដែលបានទិញផ្ទះនៅខាងលើហ៎! ចឹងនៅខាងលើហ៎

ក៖ ចាស

ខ៖ ហើយដល់ពេលឆ្នាំ៨៧បានទិញផ្ទះនៅឯខាងលើ! ហើយចឹងបានដល់៩៧បានដូរមកនៅក្រោម!

ក៖ ចាសចឹងរាល់ថ្ងៃអ៊ីមានផ្ទះនៅដោយខ្លួនឯងហើយ

ខ៖ ចាមានផ្ទះនៅដោយខ្លួនឯងហើយ!

ក៖ ចឹងផ្ទះអ៊ីនៅឯណាដែរអ៊ី?

ខ៖ នៅខាងច្បារអំពៅ

ក៖ ចឹងមានតែគេបានរើពីនុងមកបានមកទិញផ្ទះនៅខាងច្បារអំពៅ?

ខ៖ ចា

ក៖ ចាសចឹងតើផ្ទះនុងទិញតម្លៃប៉ុន្នានដែរអ៊ី?

ខ៖ កាលនុងទិញតែដីទទេរនុងគឺ៣ដំឡឹង

ក៖ ចឹងជីវៈភាពអ៊ីនៅពេលនុងអាចទិញបាន?ឬក៏យ៉ាងម៉េចដែរតើមានគ្រួសារជួយឬក៏រកដោយខ្លួនឯង?

ខ៖ អត់នោះទេជាលុយម្តាយសុតគាត់បានពីការលក់ដូរចឹងទៅណា

ក៖ ចាស

ខ៖ យើងកាលនុងឃើញម្តាយយើងគាត់លក់ដាច់ ហើយចឹងសម័យនុងបានជួយគាត់

ក៖ ចឹងពេលនុងលែងតែជួយគាត់ហើយអត់មានបានរៀនវិញ!ចាសហើយអ៊ីចឹងមានស្តាយក្រោយដែរឬទេ?

ខ៖ ស្តាយដែរ!

ក៖ ហឹមម៉េចចឹងអ៊ី? ស្តាយថាបើសិនជារៀនទៀតចឹងប្រហែលជាមិននេះនោះទេណ៎

ខ៖ មិនបានស្តាយខ្លាំងដែរព្រោះអីយើងដឹងថាសមត្ថភាពយើងទៅវាមិនរួចយើងបានខ្សោយភាសា ខ្សោយ

ក៖ ខ្សោយគណិត

ខ៖ ខ្សោយគណិត

ក៖ ចាស!

ខ៖ ហើយចឹងតែភាសាអង់គ្លេស បារាំងក៏យើងអត់មានបានរៀនដែរ

ក៖​ហើយចឹងកូនអ៊ីទាំងអស់តើគាត់ចឹងដែរឬក៏គាត់ពូកែឬក៏គាត់យ៉ាងម៉េចដែរ? តើមកដល់ពេលសព្វថ្ងៃនេះតើគាត់យ៉ាងម៉េចដែរហើយ?

ខ៖ ប្អូនប្រុសទី១គឺបានរត់រម៉ក់កង់បី ហើយដល់ពេលទី២ធ្វើការមន្ត្រីបុគ្គលិករដ្ឋ ហើយដល់ពេលទី៣បានមកជួលលក់បាយឆា។

ក៖ ចាសអ៊ីចាស តើត្រូវជាបងប្រុសឬក៏ប្អូនប្រុសដែរ ដែលបានធ្វើការងាររដ្ឋ?

ខ៖ ប្អូនប្រុសបន្ទាប់ខ្ញុំ

ក៖ អ៊ីតើសព្វថ្ងៃហ្នឹង តើគាត់ធ្វើការនៅក្រសួងស្ថាប័ត្រណាដែរ?

ខ៖ ប៉ូលីសព្រំដែនទឹក

ក៖នៅខាងភ្នំពេញឬក៏នៅតាមខេត្តអ៊ី?

ខ៖នៅភ្នំពេញហ្នឹងបានចេញពីក្រសួងមហាផ្ទៃហ្នឹង បន្ទាយរបស់គាត់នៅព្រែកអែង

ក៖ ចាសចឹងមានន័យថាគាត់រៀនបានច្រើនហើយណាអ៊ីបានជាប់?

ខ៖ ចាសគាត់បានរៀន ហើយគាត់បានខំដោយខ្លួនឯងផង តែថាខ្ញុំចេះតែបានដើរប្រាប់គាត់ចឹងទៅបានចេះតែបានដើរចូលចឹងទៅ ហើយចេះតែបាននាំរៀនចឹងទៅណា

ក៖ ចាសចឹងក៏បានសម្រាចការងារល្អអីចឹងហើយក៏បានចូលនៅក្នុងក្រសួងអីទៅជួយក្រុមគ្រួសារដែរអ៊ី?

ខ៖ ចាស

ក៖ចឹងអ៊ីមកដល់ពេលសព្វថ្ងៃហ្នឹងអត់មានទំនាស់បែកបាក់គ្នានោះទេស្រលាញ់រាប់អានគ្នាមកដល់ពេលឥឡូវនេះដែរ?

ខ៖ ចេះតែមានហើយអូន! ចេះតែមានហើយ

ក៖ អូ

ខ៖ ក្មួយនោះក៏វាបានចេញទៅជួលផ្ទះគេនៅផ្សេងចឹងទៅ ហើយចឹងដល់ពេលវាចេញទៅធ្វើការចឹងក៏វាបានបែកចឹងទៅ ហើយខ្ញុំសព្វថ្ងៃបាននៅជាមួយនឹងប្អូនប្រុស!

ក៖ ហឹមចាស!ចឹងបានសុខចិត្តទៅជួលផ្ទះវិញចុះផ្ទះខ្លួនឯងអត់មានទេ?

ខ៖ ផ្ទះខ្លួនឯងមានតែអត់នៅព្រោះអត់មានចេះចុះសំរុងគ្នា និយាយទៅចេះតែកងសំដីគ្នាចឹងទៅក៏ខឹងគ្នាចឹងទៅ ចាស!

ក៖ ចឹងរាល់ថ្ងៃហ្នឹងផ្ទះហ្នឹង អ៊ីបើសិនជា គិតទៅតើមានបណ្តោយប៉ុន្នានទទឹងប៉ុន្នាន? ហើយម៉ូតអ្វីដែរអ៊ី?

ខ៖ អូ ម៉ូតអាមេរិកកាំងធម្មតាហើយដំបូងសាំឬស្សី បណ្តោយ២០ ទទឹង៥

ក៖ ចឹងល្អហើយអ៊ីដែលមានផ្ទះខ្លួនឯងចឹងទៅបាននឹងថឹងណាអ៊ី!

ខ៖ចឹងថាផ្ទះនេះបើសិនជាឥឡូវក៏មិនអាចនឹងទិញបានដែរ គឺបានបន្សល់ពីម្តាយគាត់ទុកអោយ

ក៖ចាសគាត់ទុកអោយជាកេរ

ខ៖ ហ្នឹងហើយជាកេររបស់គាត់

ក៖ ចាសអោយកូនៗទាំងអស់គ្នាណាអ៊ី!ចឹងទាំងដីទាំងអីហ្នឹងអ៊ី?

ខ៖ ចាស

ក៖ចឹងចុះកាលនុងអត់មានចាប់បាននោះទេកាលពីជំនាន់ប៉ុលពត?

ខ៖ ចាប់មិនបាននោះទេ តែថាដីរបស់ខ្លួនឯងក៏យកមិនបានមកវិញនៅនោះផង ដីខ្លួនឯងនៅឃ្លាំងរំសេវណា កន្លែងមុងឌីយ៉ាសព្វថ្ងៃហ្នឹងយកមិនបានផង ផ្ទះខ្ញុំហ្នឹង ចឹងផ្ទះខ្ញុំនៅឆ្នាំ៨៤និង៨៥គេរុះហើយហ្នឹង កាលពីពេលខ្ញុំមកគឺឆ្នាំ៧៩ចូលនៅហ្នឹងម្តាយខ្ញុំបានចូលនៅបានរូបថតប្រមូលបានចានបានឆ្នាំងយកទៅប្រើម្តាយខ្ញុំគាត់រើសរូបថតឡើងបាន១ស្បោង ចឹងផ្ទះនុងកាលនោះអាពតបានយកទៅដាក់ធ្វើកន្លែងដាក់ថ្នាំពេទ្យ ផ្ទះនោះស្អាតណាស់។

ក៖ ចាស!

ខ៖ ក៏ប៉ុន្តែទូរស្សន៏គឺម្តាយខ្ញុំគាត់បានរើ ទុកនៅលើដំបូងផ្ទះ ឡើងផុយរលួយ ចុះបើសិនជាបាន៣ឆ្នាំចឹងទម្រាំតែយើងបានមកវិញមិនរលួយ

ក៖ ចាត្រូវហើយអ៊ី!

ខ៖ ចឹងមានចានមានឆ្នាំងនៅក្នុងផ្ទះមានទាំងអស់ នៅស្អាតទាំងអស់

ក៖ ចឹងតែចាប់អត់បាននៅកាលនុងនេសអ៊ីតើគេបានមកចាប់មុន?

ខ៖ យើងអត់មានមនុស្សប្រុសហើយកាលនុងវៀតណាមវាអត់បានយើងចូលទៅនោះទេ វាបានដេញយើងចេញថាឌីៗចឹងទៅ យើងអត់មានហ៊ាននៅនោះទេ វៀតណាមគេបាននៅការពារហើយដល់ពេលពួកវៀតណាមគេបានចូលទៅ អ្នកជិតៗហ្នឹងគេបានឡើងរស់នៅបាត់ហើយ។

ក៖ អូ

ខ៖ ហើយដល់ពេលម្តាយខ្ញុំជិះចុះជិះឡើង គាត់បានទៅដឹកអង្ក នៅកង់ណា មិនបានជិះម៉ូតូដូចជាក្មេងៗគេនេះឥឡូវនោះទេណា គេបានជិះកង់ពីច្បារអំពៅទៅព្រៃវែងហើយឌុបទៅមក ហើយចឹងពួកខ្ញុំគឺគេបានផ្ញើនៅស្រែយាយមើល ដល់ពេល៨២និង៨៣គឺបាននាំកូនចៅមកនៅឯភ្នំពេញហើយសូម ផ្ទះគេនៅនោះទេ សុំផ្ទះគេនៅសុំគ្រែគេនៅហ្នឹង និយាយទៅបាន១គ្រែនោះ៤ម៉ែត្រ ម៉ែរបស់ខ្ញុំដើរកាត់ធាងដូងហ្នឹង ហើយខ្ញុំអត់មានបានភ្លេចនោះទេប្រវិត្តបានកាប់ទៅជាកណ្តប់បានក្រង់ដូចជាស្បៀងដែលយើងកង់ឥឡូវចឹងណា ហើយបិទទៅបាំងបាននៅចឹងទៅ ហើយគាត់បានចេញទៅរកស៊ីទុកអោយខ្ញុំនៅ៤នាក់ដេក បង៤នាក់បងប្អូនហ្នឹងគឺខ្ញុំធំជាងគេបងគេចឹងណា ហើយគាត់បានទិញត្រីងៀតអីទុកអោយដាំបាយមួយនឹងត្រីងៀតនោះទេ អត់មានដែរបានអ៊ីឆ្ងាញ់ហ្នឹងគេនោះទេ បើសិនជាឃើញគេហូបអីចឹងមើលមុខគេហើយដើរចេញហើយ។

ក៖ ហឹម

ខ៖ ចឹងទាល់តែយាយបានមកនៅជាមួយចឹងទៅបានមានសម្លទឹកញ៉ាំងហ្នឹងគេនឹងឯង ចុះយាយខ្ញុំគាត់អ្នកធ្វើស្រែ ដល់ពេលចឹងទៅក៏សុំចេញពីដីនុងចឹងទៅក៏បានមកសុំគេរស់នៅ មកសុំផ្ទះគេចឹងណាទៅ តែអត់មានផ្ទះស្រាប់នោះទេ យើងត្រូវដាក់ទ្វារអីដោយខ្លួនឯង រួចចេញពីនុងចឹងទៅឆ្នាំ៩៧ បានមានលុយទិញផ្ទះបាន កុំអោយពិបាកឡើងចុះផ្ទះគេចឹងណា ដល់ពេលផ្ទះក្រោយនេះឆ្នាំ៩៧ មកទិញដីធ្វើផ្ទះបានរាល់តែថ្ងៃនេះកំសត់ណាស់ណា ម៉ាដំណាក់កាលម៉ាដំណាក់កាល ទិញហើយចំដីរន្ធដៅទៀត ដល់ចឹងគេបានឆូសផ្សារច្បារអំពៅហ្នឹងយកមកចាក់នៅពេញក្រឡុងហ្នឹងហើយបាន អើតឡានអោយចាក់ដីពីលើបន្តិចទៀតទៅ អូយកំសត់ណាស់ជិវិតរបស់ខ្ញុំ។

ក៖ ចាស! ចឹងរដ្ឋអត់មានចែកអោយអីចាប់អីបាន?

ខ៖ អត់នោះទេ អត់មានបានចាប់នោះទេ! ដីយើងនៅចំការ ហើយដីស្រែយើងក៏អត់មាន ហើយដល់ពេលយើងមកនោះ! គេចែកគេចាប់អស់ទៅហើយ ក៏ប៉ុន្តែដីនៅខាង បន្ទាយដែកគេចែកអោយតែគេអត់មានបានទៅចាប់។

ក៖ ចាស!

ខ៖ ដល់ចឹងយើងបានឡើងមករកស៊ីនៅឯភ្នំពេញ ចឹងក៏គេបានយកវិញចឹងទៅ ហើយគេបានចែកអោយដែរតែថាគេមិនមែនអត់មានបានចែកនោះទេ គេបានចែកអោយខាងឪពុកណា

ក៖ ចាស!

ខ៖ ចឹងកាលពីពេលមុនដំបូងគឺខ្ញុំបាននៅបន្ទាយដេក តែដល់ពេលខ្ញុំអត់មានអីបានហូប ដល់ចឹងហើយវារកមិនបាននោះចឹងហើយ គឺថាអត់មានអីបានហូបចឹងក៏ពួកខ្ញុំបានហូបតែពោតទេ ដល់ពេលហើយយាយគាត់បានឃើញលំបាកចឹងគាត់ក៏បានយកទៅព្រៃវែង ដល់ពេលបានទៅដល់ព្រៃវែងចឹងម៉ែគាត់បានទិញកង់១ដឹកអង្កបានចុះឡើងចឹងទៅ ហើយមានដើមទុនរកបានចឹងទៅក៏ឈប់ចឹងទៅ ហើយលក់ក្រណាត់ មកភ្នំពេញទៅក្អមសំណចឹងទៅ តែដល់ពេលកយចាប់អស់ចឹងទៅអស់ដើមអស់ចុង ហើយក៏លក់បន្លែមកដល់ពេលឥឡូវហ្នឹង លក់មកដល់ពេលថ្ងៃបញ្ចប់គាត់ស្លាប់!

ក៖ ហឹមចឹងកាលពីពេលប៉ុលពតតើអ៊ីបានឃើញក្រុមគ្រួសាររបស់អ៊ីយ៉ាងម៉េចដែរ?គេជម្លាស់ទៅឯណាហើយគេបានធ្វើអីខ្លះ?

ខ៖ អូព្រៃវែង ដល់ចេញពីព្រៃវែងហើយបានចេញទៅពោធិសាត់ ដល់ចឹងទៅម្តាយខ្ញុំគាត់បានដើរទៅដងកណ្តប់ហើយម្តាយខ្ញុំគាត់បានធ្វើជាជាង! ជាជាងធ្វើនាឡិកាអោយប៉ុលពត

ក៖ គាត់ចេះធ្វើ

ខ៖ គាត់ចេះធ្វើជាជាងនាឡិក វិទ្យុអីហ្នឹង ដល់ពេលរួចហើយវាអោយធ្វើអស់វាយកយើងទៅសម្លាប់ចោល

ក៖ អូ

ខ៖ ចឹងបានឃើញស្បែកជើងគាត់អីចឹង

ក៖ ចាស

ខ៖ ម្តាយខ្ញុំគាត់ដឹងតែពី យំហើយចឹងបានថាដល់ពេលនេះទៅគឺថាបានទាន់ហើយ

ក៖ ដល់ពេលនុងអ៊ីបានទាន់គេបានយកឪពុកអ៊ីទៅអត់?

ខ៖ កាលនុងគេបានបំបែកយើង គេនោះគេបានបំបែកយើងអោយយើងនេះទៅធ្វើ ទៅជូតចំប៉ើងចឹងទៅហើយចឹងទៅឪគេនោះគេបានបញ្ចេញទៅទៀតចឹងទៅ គេបានអោយទៅរុះផ្ទះ រុះអីទៀតចឹងទៅណា ដល់ចឹងហើយដល់ពេលចឹងអ្នកផ្ទះខ្ញុំអស់២នាក់ មានឪខ្ញុំ១ហើយ មាខ្ញុំ១ ប៉ុន្តែកាលនុងយើងអត់មានបានហៅម៉ាក់ប៉ាបាននោះទេ គេបានបង្ហាត់អោយហៅ ម្តាយឪ ចឹងបានថាបានម្តាយឪជាប់ជាមកដល់ពេលរាល់តែថ្ងៃហ្នឹងចឹងទៅ

ក៖ ហឹមចាសអ៊ីចាសនិយាយទៅកាលជំនាន់នុងជីវិតរបស់អ៊ីយ៉ាងម៉េចដែរហើយតើគេបានប្រើអោយធ្វើអ្វីខ្លួនឯង?

ខ៖ កាលនោះគឺថាបានខ្លាចគេ ហើយអត់មានហូបអីបានឆ្អែកនោះទេ ចឹង

ក៖ តើគេបានប្រើអ៊ីអោយធ្វើអ្វីខ្លះដែរទៅ?

ខ៖ ខ្ញុំគេបានប្រើអោយជញ្ជូនដី រែកដី ជញ្ជូនកណ្តាប់ រើសអាចម៏គោអីខ្លះចឹងទៅព្រោះយើងនៅក្មេង

ក៖​តើគេមានដែលធ្វើបាបអ៊ីដែរឬទេកាលនុង?

ខ៖ អត់មាននោះទេ

ក៖ ចឹងគេអត់មានដែលវ៉ៃអ៊ីអី?

ខ៖ អត់ទេ

ក៖ ចឹងគ្រាន់តែគេបាន?

ខ៖ គេបានស្តីអោយ

ក៖ គេបានស្តីអោយចឹង

ខ៖ ហឹមគេ

ក៖ ចឹងចុះអ៊ីកាលនុងតើអ៊ីមានដែលបានឃើញប៉ុលពតយកមនុស្សទៅសម្លាប់ចោលនៅនឹងភ្នែករបស់អ៊ីដែរឬអត់?

ខ៖ អឺវាបានយកទៅសម្លាប់ចោលចឹងតើយើងមិចបានដឹង?វាបានយកទៅសម្លាប់ចោលនៅឆ្ងាយៗណាស់វាមិនបានអោយយើងឃើញនោះទេ

ក៖ចឹងតែអ៊ីបានដឹងថាគេយកទៅសម្លាប់ចោល

ខ៖ ចាសដឹងថាគេយកទៅសម្លាប់ចោល

ក៖ ចុះតើចឹងអ៊ីមានដែរភ័យអត់ចឹង?

ខ៖ ចាស?

ក៖ តើអ៊ីមានដែរភ័យអត់ចឹង?

ខ៖ កាលនោះយើងនៅតូចចឹងតើយើងមិចដឹងថាភ័យ?

ក៖ ចឹងអត់ភ័យទៀត ដឹងថាគេយក​មនុស្សទៅសម្លាប់ចោលហើយអត់មានភ័យទៀត?

ខ៖ មិនមែនថាដឹងថាគេយកទៅសម្លាប់ចោលនោះទេ កាលនោះយើងនៅតូចៗយើងអត់មានទាន់បានដឹងថាគេយកទៅសម្លាប់ចោលនោះទេ ទាល់តែយើងបានដឹងនៅឆ្នាំដាច់ ៨០ ឆ្នាំ៧៩នេះបានយើងដឹង ដល់ពេលយើងចូលរៀននៅឆ្នាំ៨១និង៨២បានជាយើងដឹង ព្រោះបើសិនជានៅកាលនោះយើងអត់មានទាន់ដឹងអីនោះទេ។

ក៖ ចាសចឹងតើបងប្អូនអ៊ីកាលនោះតើមានសភាពបែបណា បានជុំរុំគ្នាដែរ តើមានបងប្អូនណាដែរត្រូវគេសម្លាប់នៅក្នុងប៉ុលពតអ៊ី?

ខ៖ សម្លាប់ប៉ុលពតនោះមានតែពូ ហើយនិងឪ ហើយនិងបងស្រី១ឈឺស្លាប់ ដឹងថាស្លាប់ដោយសារឈឺ ព្រោះអីបានគាស់ឆ្អឹងអីធ្វើបុណ្យអោយដល់ហើយ! តែថាឪពុករកមិនចង់ឃើញនោះទេ មិនដឹងថាទៅរកនៅឆ្នាំណានោះទេ មិនដឹងថាត្រូវគេវ៉ៃចោលនៅកន្លែងណានោះទេ ហើយនិងបានពូ១ទៀត! គឺជាប្អូនរបស់ម៉ាក់បង្កើត

ក៖ ហឹម

ខ៖ ចឹងអ៊ីម៉ាក់អ៊ីមានបានប្រាប់ថាចៀក តើមានបានដឹងដំណឹងពីឪពុកអ៊ី តើមូលហេតុអ្វីបានជាគេយកគាត់ទៅសម្លាប់ចោល គេអត់ទុក ដោយសារតែគាត់ជាអ្នកមានចំណេះឬក៏ដោយសារតែបានចោលថាគាត់មានធ្វើខុសគេតើមានដឹងទេ?

ខ៖ អត់ដឹងទេ! កាលជំនាន់នុងអោយតែថាបុ្រសៗនោះគឺគេបានយកទៅសម្លាប់ចោលអស់! ហើយដល់ឪពុកខ្ញុំគាត់យកទៅក្រោយគេដោយសារតែគេបានទុកគ្រានបានធ្វើនាឡិកាអីចឹងណា ហើយដល់ពេលធ្វើអីហើយអីចឹងទៅក៏គេបានប្រាប់វិញថាទុកវាមិនចំនេញហើយដកចេញវាមិនខាត ដល់ចឹងហើយវាក៏បានយកទៅសម្លាប់ចោលវាអត់មានបានទុកនោះទេ! គឺថាដំរូវការគេពេលនុងគេអោយត្រូវធ្វើចឹងណា។

ក៖ ចាសៗ

ខ៖ កាលនុងអត់មានស៊ីអត់ឃ្លានអត់ទឹក ទឹកនៅក្រចកជើងគោចឹងយើងបានយកទៅក្បងទឹកផឹកចឹង នេះយើងចាំ! ខ្ញុំបានដើររកទឹក អត់មានទឹកផឹកនោះទេ ហើយក្មេងនៅកាលនោះបានងាប់អស់ច្រើនណាស់ ដោយសារតែក្មេងបានកើតជាកញ្ចើពួកគាត់កើតកញ្ចើអត់មានទឹកមុជហើយបានស្លាប់ច្រើនណាស់កាលជំនាន់នោះ សូម្បីតែប្អូនរបស់ខ្ញុំគាត់ក៏ឈឺដែរ កដៃ អីប៉ុនកវែងនោះទេ ហើយស្បែកអីជាប់នឹងគ្នា ពេលនោះអត់មានទឹកមុជ

ក៖ ចឹងហើយចឹងកាលនុងលំបាកវេទនាណាស់កាលនោះ

ខ៖ ហ្នឹងហើយលំបាកវេទនាណាស់!

ក៖ ហឹមហើយចឹងញ៉ាំអីយ៉ាងម៉េចដែរទៅ?

ខ៖ កាលនោះអត់មានអីញ៉ាំងនោះទេមានតែស្លឹកដំឡូងស្ងោរជាមួយនឹងអំបិលហើយនិងសម្លអី១គ្រាប់ៗទាន់អត់មានអីញ៉ាំនោះទេនៅកាលនុង!

ក៖ ចឹងចុះពេលអ៊ីបានឃ្លានចឹងមានដែរបានទៅលួចគេដើម្បីបំពេញក្រពះខ្លួនឯងដែរអត់?

ខ៖ លួចតើ!

ក៖ ចាស!

ខ៖ លួចរឡឹកគេហ្នឹងតើលួចឪឡឹកគេញ៉ាំ!

ក៖ ចុះគេមានទាន់ដេស?

ខ៖ គេអត់មានទាន់នោះទេកាលនោះហ៎ ដូចថាយើងយកទៅនុង ដូចថាមានកំណរចំប៉ើងគេចឹងដូចជាផ្ទះចឹង ហើយចូលទៅក្នុងចំប៉ើងហ្នឹងដល់ចឹងឪនោះគាត់បានបោកឪឡឹកហ្នឹងយកទៅញ៉ាំ គាត់បានដឹកដៃអោយអង្គុយញ៉ាំ ចាសទាញឪឡឹកមកបោកផុសអោយឪ១កំណាត់ហើយខ្លួនឯង១កំណាត់ ឪគាត់ហូបហើយអង្អែលក្បាល ដល់ពេលព្រឹកប្រលឹមឡើងគេបានយកគាត់ទៅវ៉ៃចោលបាត់ ដល់ចឹងបានអង្គុយចាំមិនភ្លេចនោះទេ ឆាកជីវិតចាំមិនភ្លេចនោះទេ ដល់ចឹងបានបោកទៅផុសហើយហុចអោយគេ ហើយគាត់ហូបបណ្តើរអណ្តែក្បាលយើងបណ្តើរ ប្រលឹមឡើងគេយកគាត់ទៅវ៉ៃចោលបាត់ គេយកគាត់ទៅតែម្តងបានជិះរទេះគោ គេបានប្រាប់ហើយថាបានជិះរទេះគោចឹងណា។

ក៖ ប៉ុន្តែដោយសារតែគេឃើញគេចឹងបានជាគេចោទគាត់ចឹង?

ខ៖ អត់នោះទេតម្រូវរបស់គាត់យកមនុស្សទៅ កាលជំនាន់នោះអោយតែនេះគេយកទៅសម្លាប់ចោល នៅខាងពោធិសាត់និងបាត់ដំបូងចឹងសភាពរបស់គាត់ចឹងហើយគេបាននិយាយចឹងហឹម។

ក៖ ចឹងមានប្រជាជនខ្មែរយើងច្រើន

ខ៖ ហ្នឹងហើយ គឺពួក១៧មេសាចឹងណា ហើយចឹងគេបានយកទៅសម្លាប់ចោលតែម្តង

ក៖ ចាអ៊ីហើយដល់ពេលចឹងអ៊ី នៅក្នុងជំនាន់នុងផងដែរ តើអ៊ីបានចង់ចាំអ្វីជាងគេតែម្តងដែរតើនៅក្នុងជីវិតរបស់អ៊ីបានមកដល់ពេលឥឡូវណា?

ខ៖ ហឹម?

ក៖ មកដល់ពេលឥឡូវហ្នឹងអ៊ីចង់ចាំបំភ្លេចមិនបានសោះ តើពីចំណុចណាមួយដែរ?

ខ៖ ចំណុចអត់ស៊ីហ្នឹង

ក៖ ចាសហើយក្រោយមកទៀតអ៊ីបានមានជីវិតមកដល់ពេលឥឡូវហ្នឹងតើអ៊ីមានបទពិសោធន៏អ្វីខ្លះដូចថាដែលបានឆ្លងកាត់កន្លងមកចឹងណា?ចាសចឹងបទពិសោធន៏ដែលអ៊ីបានឆ្លងកាត់នៅក្នុងជិវិតមានអ្វីខ្លះកន្លងមក?

ខ៖ ចង់ចាំមិនភ្លេចគឺពិបាកវេទនាហ្នឹងតែម្តង គឺគេបានយកឪពុកយកទៅវ៉ៃចោលគឺយើងលំបាកទាំងការរស់នៅ ទាំងការហូបចុក ដល់ចឹងពេលបានទៅប្រឡងបានម្តងម្កា ដល់ចឹងពេលទៅប្រឡងអីមានឪពុកម្តាយគេបានជូនទៅ ហើយចំណែកខ្ញុំវិញជិះកង់ទៅចឹងណាគឺខ្ញុំបានមកប្រឡងដោយខ្លួនឯងនៅបាក់ទូក!

ក៖ ចាសអ៊ី

ខ៖ចឹងមានអារម្មណ៏តូចចិត្តដែរតែមិនដឹងថាយ៉ាងម៉េច យើងវាមានសភាពបែបហ្នឹង ចឹងបើសិនជាយើងអត់ហើយ ម្តាយគាត់នៅលក់បន្លែ នៅលក់ដូរដើម្បីយកលុយមកចិញ្ចឹមកូនព្រោះអីកូននៅរៀនទាំងអស់! ពួកខ្ញុំសុតតែរៀន ហើយចឹងបានដល់ពេលពួកខ្ញុំបានប្រឡងធ្លាក់ក៏ឈប់រៀន ហើយដល់ពេលប្អូនប្រុសបានប្រឡងធ្លាក់ថ្នាក់ទី៥ចឹងក៏បានដាក់រៀននៅពេលយប់ចឹងទៅក៏បានដាក់រៀននៅមហាវិទ្យាល័យចឹងទៅ។

ក៖ ចាអ៊ីហ្នឹងហើយ ចឹងដល់ពេលការលំបាកខ្លាំងជាងគេពេលនុងដែរហេសអ៊ី?

ខ៖ ចាសលំបាក

ក៖ ចឹងរឿងដែរបានធ្វើអោយអ៊ីបានសប្បាយចិត្តជាងគេនៅពេលនុងតើមានអ្វីដែរអ៊ី?

ខ៖ ដូចជាអត់មានសប្បាយ ជួបតែទុក្ខ

ក៖ ជួបតែទុក្ខ!

ខ៖ ហឹម

ក៖ ដូចជារឿងដែលបានធ្វើអោយអ៊ីមានមោទនភាពថាអ៊ីអាចធ្វើបាន ធ្វើអោយអ៊ីសប្បាយចិត្តអត់មាននោះទេ?

ខ៖ អត់មាននោះទេ វារាងកំសត់ ជួបយើងលក់ដូរវាអត់មានសល់កាក ដូចជាគេចឹងទៅ ហើយយើងអត់មានសប្បាយចិត្តកើតនោះទេ ដល់ចឹងអត់មានបានសប្បាយដើរលេងទៅឯណានៅនៃបានដែរ ចឹងហើយណាមួយម្តាយគាត់បានធ្លាក់ខ្លួនឈឺចឹងទៅ ។

ក៖ ចាស

ខ៖ ហើយនេះបន្ទុកលំបាកជាន់លំបាកព្រោះអីម្តាយជាអ្នករកស៊ិចឹងទៅណា!

ក៖ ចឹងពេលម្តាយអ៊ីឈឺតើបងប្អូនទាំងអស់ស្រុះគ្នាតើហេស?

ខ៖ បានស្រុះគ្នាតើ ប្អូនប្រុសនេះគាត់បានលក់កាហ្វេនៅទួលទំពន់ណា លក់កាហ្វេចឹងរកលុយមកសម្រាប់តែគាត់ឈឺ​ដល់ពេលតែខ្ញុំ១នោះទេ តែថានៅមើលគាត់អត់មានអីរកនោះទេ ចឹងខ្ញុំបាននៅមើលគាត់ចឹងទៅណា អត់មានរកបាននោះទេ!

ក៖ ចាសអ៊ីចាស ចឹងសម្រាប់ជាចុងក្រោយតើអ៊ីមានពាក្យពេចន៏អ្វីដើម្បីផ្តាំផ្ញើដល់កូនចៅជំនាន់ក្រោយដែលគេបានស្តាប់សម្លេងរបស់អ៊ីនៅក្នុងថ្ងៃនេះចឹងណា?

ខ៖ គឺថាបានសុំអោយគាត់បានតស៊ូចឹងទៅ ប្រឹងរៀនសូត្រទៅណា កុំអោយលំបាកដូចជាអ៊ីចឹងទៅណា

ក៖ ចាសអ៊ីចឹងតើមានតែប៉ុណ្ណឹងនោះទេហេសអ៊ី?

ខ៖ យើងមានតែចំណេះនៅក្នុងខ្លួនចឹងទៅព្រោះស្រួលនៅថ្ងៃក្រោយយើងអត់មានលំបាកព្រោះអីបើសិនជាយើងបានធ្វើការចឹង ក្រុមហ៊ុនក៏ដោយក៏យើងមានប្រាក់ខែស៊ីយើងអត់មានបញ្ចេញកំលាំងបាយទាំងអស់ដូចជាពួកខ្ញុំនេះចឹងនោះទេណា បើសិនជាខ្ញុំវិញគឺថាបានបញ្ចេញទាំងកំលាំងបាយនិងកំលាំងចិត្ត! បញ្ចេញអស់ហើយ ដេកមិនពេញភ្នែកនោះទេ ដល់ពេលម៉ោង៣ទៅម៉ោង៤អីបានក្រោកហើយ ដើម្បីធ្វើយកមកទាន់លក់ដូរ។

ក៖ ចឹងអរគុណច្រើនអ៊ីចឹងអ៊ីអត់មានពាក្យអ្វីដើម្បីបន្ថែមទៀតនោះទេហេសអ៊ី?

ខ៖ ចាសៗអត់ទេ អស់ហើយ

ក៖ចឹងសម្រាប់អ៊ីថ្ងៃនេះផងដែរ បើសិនជាខាងសាលារៀនBYUដែលគេចង់ដាក់សម្លេងរបស់អ៊ីនៅក្នុងគេហៈទំព័ររបស់ខាងសាលាទុកអោយកូនចៅជំនាន់ក្រោយបានស្តាប់តើអ៊ីអនុញ្ញាតតើហេសនិងរូបរបស់អ៊ី១ដែរ ដែលមុននឹងបានថត១សន្លឹក?

ខ៖ ចាស?

ក៖ បើសិនជាខាងសាលារៀនBYUនៅខាងសហរដ្ឋអាមេរិកដែលគេបានចង់ដាក់សម្លេងរបស់អ៊ីនិងរូបរបស់អ៊ី១ដែរនៅក្នុងគេហៈទំព័រដែលមានអាស្រ័យអាដ្ឋានwww.cambodianoralhistory.byu.eduដើម្បីអោយកូនចៅជំនាន់ក្រោយគេបានមានឪកាសនិងស្តាប់ពាក្យពេចន៏របស់អ៊ីនៅក្នុងថ្ងៃនេះតើអ៊ីអនុញ្ញាតតើហេស?

ខ៖ ថាម៉េច?

ក៖ តើអ៊ីអនុញ្ញាតតើហេស?

ខ៖ ចាដាក់ទៅមានអីទៅខុសចាស

ក៖ ចាសចឹងអរគុណអ៊ី ហើយក៏សូមជូនពរអ៊ីនិងក្រុមគ្រួសារទាំងអស់គ្នាសុខសប្បាយដែរអ៊ី

ខ៖ ចាសអរគុណច្រើន!!